Document ID: 32005R0557

UREDBA KOMISIJE (ES) št. 557/2005
z dne 11. aprila 2005
o prenehanju lova na severno kozico za ladje, ki plujejo pod zastavo države članice razen Estonije, Litve, Latvije in Poljske
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema skupne ribiške politike (1) in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 27/2005 z dne 22. decembra 2004 o določitvi možnosti ribolova in s tem povezanih pogojev za določene staleže in skupine staležev rib za leto 2005, ki se uporabljajo v vodah Skupnosti in za plovila Skupnosti v vodah, kjer se zahtevajo omejitve ulova, za leto 2005 (2) predvideva kvote za ulov severne kozice.
(2)
Za zagotavljanje spoštovanja določb o količinskih omejitvah ulova staleža, za katerega veljajo kvote, je potrebno, da Komisija določi datum, od katerega dalje se šteje, da so ribiška plovila držav članic s svojimi ulovi izčrpala kvoto.
(3)
Glede na podatke, ki jih je prejela Komisija, je ulov severne kozice v vodah cone NAFO 3 L za ladje, ki plujejo pod zastavo države članice ali so v državah članicah registrirane, razen Estonije, Litve, Latvije in Poljske, dosegel dodeljeno kvoto za leto 2005. Skupnost je prepovedala ribolov tega staleža od 24. februarja 2005 dalje. Potrebno je, da se ta datum sprejme tudi v tej uredbi -
SPREJELA NASLEDNJO UREDBO:
Člen 1
Za ulov severne kozice v vodah cone NAFO 3L za ladje, ki plujejo pod zastavo države članice ali so v državah članicah registrirane, razen Estonije, Litve, Latvije in Poljske, velja, da je kvota, ki je bila za leto 2005 dodeljena Skupnosti, izčrpana.
Za ladje, ki plujejo pod zastavo države članice ali so v državah članicah registrirane, razen Estonije, Litve, Latvije in Poljske, je prepovedan ulov severne kozice v vodah cone NAFO 3L, kot tudi shranjevanje na krovu, pretovarjanje in raztovarjanje tega staleža, ulovljenega po datumu uporabe te uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 24. februarja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. aprila 2005

Labels: 18
6